gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl gl gl gl ast gl gl gl zh en sv fr de de gl gl gl gl gl gl gl es gl ca gl gl gl gl gl gl gl gl pt gl pt en ca gl gl pt
Vieiros: Galiza Hoxe - A policía impide o peche de traballadores de oficinas I+B no Consorcio
Domingo, 02 de outubro de 2022
A CIG acusa a Xunta de "non aforrar en medidas coercitivas" e advirte que as mobilizacións en defensa dos servizos públicos van continuar.
Tags: I+B mobilizacións oficinas
A Xunta mobilizou a varios axentes de policía para impedir o peche que tiñan previsto levar a cabo os traballadores das oficinas de Igualdade e Benestar na sede central do Consorcio (Compostela). As forzas de seguridade negáronlle a entrada nas dependencias públicas ao persoal das oficinas comarcais que se desprazaran até Compostela para participar na mobilización.
Ás 17 horas, no momento que estaba previsto que comezase o peche, o propio xerente do Consorcio, Roberto Rodríguez, pediulles que abandonasen voluntariamente os servizos centrais para evitar un desaloxo pola forza. Segundo explicaron as propias traballadoras, Rodríguez asegurou que nunca cuestionara nin a súa profesionalidade nin os méritos de acceso á praza. Antes de abandoar as instalacións e concentrarse fóra, os folguistas exixiron que repetise as mesmas palabras diante dos medios de comunicación presentes.
A CIG denuncia a actitude “coercitiva” da Xunta
A CIG, sindicato maioritario no Consorcio, acusou directamente a conselleira de Traballo e Benestar, Beatriz Mato, de ensaiar unha “actitude represiva” para apagar as voces de protesta. Dende esta organización subliñaron que a presenza policial, dende última hora da mañá, incluso impediu a entrada aos servizos centrais de cidadáns que acudían ao mesmo.
Para a CIG o acontecido este martes reflicte o nerviosismo do Goberno, que ve con preocupación paro xeral convocado para o día 24, cando os traballadores están chamados a unha folga en apoio de 61 compañeiros despedidos.
As mobilizacións previas ao paro proseguirán este mércores cunha concentración diante de San Caetano. Ademais dos partidos políticos da oposición e os sindicatos, diferentes concellos e asociacións de veciños están a mostrar o seu rexeitamento á supresión de programas de Igualdade, Familia e Infancia en 18 comarcas rurais.
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Blanco reitera que o TAV chegará a Galiza en 2015 pero cancela obras nas estradas Edición xeral
Fomento culpa a Xunta do atraso na ampliación de Alvedro Edición xeral
Despois de suprimir as oficinas comarcais, Igualdade prioriza as subvencións a concellos Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto